ਸਿਰਲੇਖ: ਵਿਸ਼ਵ ਕੱਪ 2019: ਭਾਰਤ-ਪਾਕਿਸਤਾਨ ਮੈਚ ਦੌਰਾਨ ਮੀਂਹ ਕਾਰਨ ਜਦੋਂ ਨੀਲੇ ਰੰਗ ਦੀ ਲਹਿਰ ਹਰੇ ਰੰਗ ਨਾਲ ਮਿਲ ਗਈ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਆਮਿਰ ਭਾਰਤ-ਪਾਕਿਸਤਾਨ ਦਾ ਮੁਕਾਬਲਾ ਦੇਖਣ ਲਈ ਹਜ਼ਾਰਾਂ ਮੀਲ ਦਾ ਸਫ਼ਰ ਕਰਕੇ ਕਰਾਚੀ ਤੋਂ ਮੈਨਚੈਸਟਰ ਪਹੁੰਚੇ।

ਪਰ ਉਨ੍ਹਾਂ ਦਾ ਦਿਲ ਉਦੋਂ ਟੁੱਟ ਗਿਆ ਜਦੋਂ ਮੀਂਹ ਕਾਰਨ ਇੱਕ ਨਵਾਂ ਟਾਰਗੈਟ ਦਿੱਤਾ ਗਿਆ। ਓਵਰ ਘਟਾ ਦਿੱਤੇ ਗਏ ਅਤੇ ਨਵਾਂ ਟੀਚਾ ਮਿਲ ਗਿਆ।

ਪੂਰੇ ਮੁਕਾਬਲੇ ਵਿੱਚ ਭਾਰਤ ਦਾ ਦਬਦਬਾ ਰਿਹਾ ਅਤੇ ਹੁਣ ਉਹ 7-0 ਨਾਲ ਪਾਕਿਸਤਾਨ ਤੋਂ ਅੱਗੇ ਹਨ।

ਅਸੀਂ ਸਭ ਨੇ ਮੈਚ ਦੇਖਿਆ ਹੈ ਇਸ ਲਈ ਮੈਂ ਮੈਚ ਦਾ ਵੇਰਵਾ ਨਹੀਂ ਦੇਵਾਂਗਾ ਸਗੋਂ ਮੈਂ ਤੁਹਾਨੂੰ ਆਪਣਾ ਖਾਸ ਤਜ਼ੁਰਬਾ ਦੱਸਣ ਜਾ ਰਿਹਾ ਹਾਂ ਜਦੋਂ ਆਖਿਰੀ ਗੇਂਦ 'ਤੇ ਮੇਰੇ ਚਿਹਰੇ 'ਤੇ ਮੁਸਕਰਾਹਟ ਅਤੇ ਤਸੱਲੀ ਸੀ। 

ਮੈਨੂੰ ਪਤਾ ਸੀ ਕਿ ਅੱਜ ਦਾ ਦਿਨ ਬੇਹੱਦ ਰੁਝੇਵੇਂ ਵਾਲਾ ਹੋਣ ਵਾਲਾ ਹੈ ਪਰ ਵੱਖਰਾ ਵੀ।

ਇਹ ਵੀ ਪੜ੍ਹੋ:

ਜਦੋਂ ਅਸੀਂ ਟੈਕਸੀ ਰਾਹੀਂ ਓਲਡ ਟਰੈਫੋਰਡ ਸਟੇਡੀਅਮ ਪਹੁੰਚੇ ਤਾਂ ਕ੍ਰਿਕਟ ਫੈਨਜ਼ ਸਟੇਡੀਅਮ ਦੇ ਬਾਹਰ ਰਾਹ ਰੋਕ ਕੇ ਖੜ੍ਹੇ ਸਨ। 

ਦਰਅਸਲ ਦੋਹਾਂ ਹੀ ਦੇਸਾਂ ਦੇ ਫੈਨ ਵਿਸ਼ਵ ਕੱਪ ਦਾ ਦਿਲਚਸਪ ਮੈਚ ਦੇਖਣ ਲਈ ਸਟੇਡੀਅਮ ਅੰਦਰ ਜਾਣ ਲਈ ਉਡੀਕ ਕਰ ਰਹੇ ਸਨ।

ਝੰਡੇ ਲਹਿਰਾਏ ਜਾ ਰਹੇ ਸਨ, ਲੋਕ ਸੜਕਾਂ 'ਤੇ ਨੱਚ ਰਹੇ ਸਨ, ਆਪਣੀ ਟੀਮ ਲਈ ਨਾਅਰੇ ਲਾ ਰਹੇ ਸਨ। 

ਨੀਲੀ ਤੇ ਹਰੀ ਲਹਿਰ

ਭਾਰਤ ਅਤੇ ਪਾਕਿਸਤਾਨ ਦਾ ਮੈਚ ਇੱਕ ਵੱਖਰਾ ਹੀ ਉਤਸ਼ਾਹ ਲੈ ਕੇ ਆਉਂਦਾ ਹੈ। ਜਿਨ੍ਹਾਂ ਕੋਲ ਟਿਕਟਾਂ ਸਨ ਉਹ ਤਾਂ ਸਟੇਡੀਅਮ ਅੰਦਰ ਚਲੇ ਗਏ ਪਰ ਜੋਂ ਟਿਕਟਾਂ ਹਾਸਿਲ ਨਾ ਕਰ ਸਕੇ ਉਹ ਫੈਨ ਜ਼ੋਨ ਪਹੁੰਚੇ। 

ਆਈਸੀਸੀ ਨੇ ਇਸ ਮੈਚ ਲਈ ਮੈਨਚੈਸਟਰ ਕੈਥੇਡਰਲ ਗਾਰਡਨਜ਼ ਵਿੱਚ ਖਾਸ ਤੌਰ 'ਤੇ ਫੈਨ ਜ਼ੋਨ ਬਣਾਇਆ ਸੀ।   

ਮੈਂ ਖੁਸ਼ਕਿਸਮਤ ਸੀ ਕਿ ਮੇਰੇ ਕੋਲ ਪੂਰੇ ਟੂਰਨਾਮੈਂਟ ਦੀ ਮਾਨਤਾ ਸੀ ਪਰ ਮੈਚ ਦੀ ਨਹੀਂ। ਜ਼ਰਾ ਸੋਚੋ ਮੇਰੇ ਦਿਲ 'ਤੇ ਕੀ ਬੀਤ ਰਿਹਾ ਸੀ।

ਫੈਨ ਜ਼ੋਨ ਪੂਰੀ ਤਰ੍ਹਾਂ ਭਰਿਆ ਹੋਇਆ ਸੀ। ਮੈਂ ਤੇ ਮੇਰਾ ਸਹਿਯੋਗੀ ਕੈਵਿਨ ਦਰਸ਼ਕਾਂ ਵਿੱਚ ਰਹਿਣ ਲਈ ਇੱਕ ਚੰਗੀ ਥਾਂ ਲੱਭ ਰਹੇ ਸੀ। 

ਫਿਰ ਉਹ ਥਾਂ ਵੀ ਮਿਲ ਗਈ। ਇੱਕ ਵੱਡੇ ਸਕਰੀਨ ਦੇ ਸਾਹਮਣੇ ਦੋਹਾਂ ਦੇਸਾਂ ਦੇ ਸਮਰਥਕ ਸਨ। ਇਸ ਲਈ ਅਸੀਂ ਦੋਹਾਂ ਦੇ ਵਿਚਾਲੇ ਬੈਠਣਾ ਸਹੀ ਸਮਝਿਆ। 

ਖੱਬੇ ਪਾਸੇ ਨੀਲੇ ਕੱਪੜਿਆਂ ਦੀ ਲਹਿਰ ਸੀ ਤਾਂ ਦੂਜੇ ਪਾਸੇ ਹਰੇ ਰੰਗ ਦੀ। ਸਟੇਡੀਅਮ ਵਿੱਚ ਅਜਿਹਾ ਘੱਟ ਹੀ ਹੁੰਦਾ ਹੈ। ਫੈਨ ਅਕਸਰ ਰਲੇ-ਮਿਲੇ ਹੁੰਦੇ ਹਨ। 

ਭਾਰਤ ਨੇ ਚੌਕਸ ਹੋ ਕੇ ਸ਼ੁਰੂਆਤ ਕੀਤੀ ਅਤੇ ਫਿਰ ਰੋਹਿਤ ਸ਼ਰਮਾ ਨੇ ਆਪਣੇ ਬੱਲੇ ਨਾਲ ਬਵੰਡਰ ਮਚਾ ਦਿੱਤਾ। 

ਪਾਕਿਸਤਾਨ ਦੇ ਲਈ ਇਹੀ ਕੰਮ ਮੁਹੰਮਦ ਆਮਿਰ ਨੇ ਕੀਤਾ ਪਰ ਆਪਣੀ ਗੇਂਦਬਾਜ਼ੀ ਦੇ ਨਾਲ। 

ਜਦੋਂ ਵੀ ਗੇਂਦ ਬਾਊਂਡਰੀ ਦੇ ਪਾਰ ਜਾਂਦੀ ਸੀ ਭਾਰਤੀ ਫੈਨ ਖੁਸ਼ੀ ਨਾਲ ਰੌਲਾ ਪਾਉਣਾ ਸ਼ੁਰੂ ਕਰ ਦਿੰਦੇ ਸਨ, ਢੋਲ ਦੀ ਥਾਪ 'ਤੇ ਹਰੇਕ ਚੌਕੇ-ਛੱਕੇ 'ਤੇ ਨੱਚਦੇ ਸਨ।

ਜਦੋਂ ਵੀ ਚੰਗਾ ਸ਼ੌਟ ਹੁੰਦਾ ਜਾਂ ਵਿਕਟ ਬਚਦੀ ਸੱਜੇ ਪਾਸਿਓ ਜਸ਼ਨ ਦੀਆਂ ਆਵਾਜ਼ਾਂ ਆਉਂਦੀਆਂ। ਇਹ ਸਭ ਉਦੋਂ ਤੱਕ ਜਾਰੀ ਰਿਹਾ ਜਦੋਂ ਤੱਕ ਮੀਂਹ ਨੇ ਪਹਿਲੀ ਵਾਰੀ ਅੜਿੱਕਾ ਪਾਇਆ। 

ਜੈ ਆਚਾਰਿਆ ਰੇਡੀਓ ਜੌਕੀ ਹੈ ਅਤੇ ਇੱਥੇ ਰੇਡੀਓ ਸ਼ੋਅ ਕਰਦਾ ਹੈ। ਉਸ...